ΔΕΛΤΙΟ ΤΥΠΟΥ

# Αποτελέσματα

# 1ου 3μήνου 2025

06 Μαΐου 2025



Ισχυρή δυναμική το 1ο τρίμηνο 2025, με τη δανειακή επέκταση και τα υπό διαχείριση κεφάλαια πελατών να υπερβαίνουν τους στόχους

|  |  |  |  |  |
| --- | --- | --- | --- | --- |
| Διατηρήσιμη κερδοφορία | |  | Κορυφαία λειτουργική αποτελεσματικότητα | |
| 15%  απόδοση ιδίων κεφαλαίων | |  | 35%  δείκτης κόστους προς βασικά έσοδα | |
| €0,22  κέρδη ανά μετοχή | |  | 2,4%  επιτοκιακό περιθώριο | 25%  δείκτης προμηθειών προς έσοδα |
| Παραγωγή κεφαλαίου | |  | Ποιότητα ενεργητικού | |
| 19,5%  συνολικός δείκτης κεφαλαίων | +95 μ.β.  ετησίως |  | 2,6%  δείκτης NPE | 0,35%  οργανικό κόστος κινδύνου |
|  |  |  |  |  |
| Δανειακή επέκταση | |  | Κεφάλαια πελατών υπό διαχείριση | |
| €35 δισ.  Μάρ.25 | +16%  ετησίως  Note: All figures refer to 9M.22 financials |  | €12,5 δισ.  Μάρ.25 | +25%  ετησίως |

Κύριες εξελίξεις 1ου τριμήνου 2025

**Ισχυρά κέρδη και αποδόσεις**

* Ισχυρή κερδοφορία στα €284 εκατ. η οποία αντιστοιχεί σε €0,22 κέρδη ανά μετοχή και 14,7% απόδοση ενσώματων ιδίων κεφαλαίων (RoaTBV), σε τροχιά επίτευξης ή υπέρβασης των στόχων για περίπου €0,80 κέρδη ανά μετοχή και 14% απόδοση κεφαλαίων αντίστοιχα για το σύνολο του 2025. Τα ενσώματα ίδια κεφάλαια ανά μετοχή ανήλθαν σε €6,01, αυξημένα κατά 14% ετησίως
* Καθαρά έσοδα €649 εκατ., αυξημένα κατά 10% ετησίως, υποστηριζόμενα από τα καθαρά έσοδα προμηθειών. Οι προμήθειες αυξήθηκαν κατά 10% ετησίως, επωφελούμενες από την ισχυρή άνοδο των πελατειακών χαρτουφυλακίων
* Ο δείκτης προμηθειών προς καθαρά έσοδα διαμορφώθηκε στο 25%, αυξημένος κατά 2 ποσοστιαίες μονάδες τριμηνιαίως
* Τα καθαρά έσοδα από τόκους μειώθηκαν κατά 7% ετησίως, αντανακλώντας τη μείωση του 3μηνου Euribor κατά 135 μονάδες βάσης αντίστοιχα
* Μέρισμα σε μετρητά ποσού €373 εκατ. από τα καθαρά κέρδη του 2024 θα πληρωθεί στους μετόχους της Πειραιώς στις 10 Ιουν.25.

**Πειθαρχία στη λειτουργική αποτελεσματικότητα και διαχείριση ισολογισμού**

* Πειθαρχία στη λειτουργική αποτελεσματικότητα, με δείκτη αποτελεσματικότητας κόστους στο 35%, ανάμεσα τους καλύτερους μεταξύ των ευρωπαϊκών τραπεζών. Τα λειτουργικά έξοδα διαμορφώθηκαν στα €224 εκατ., όπως είχαν προϋπολογισθεί για το 1ο τρίμηνο, επιβαρυμένα από εμπροσθοβαρή φορολογικά κόστη, και επενδύσεις στον τομέα τεχνολογίας και την ψηφιακή τραπεζική
* Ισχυρός ισολογισμός με το οργανικό κόστος κινδύνου στο ιστορικά χαμηλό επίπεδο των 35 μονάδων βάσης, μειωμένο σε σύγκριση με 51 μονάδες βάσης ένα έτος νωρίτερα. Ο δείκτης NPE διαμορφώθηκε στο 2,6%, έναντι 3,5% την αντίστοιχη περσινή περίοδο, και η κάλυψη των NPE στο 64%, ενισχυμένη κατά 4 ποσοστιαίες μονάδες ετησίως. Εξαιρουμένων των προμηθειών εξυπηρέτησης NPE και των εξόδων συνθετικών τιτλοποιήσεων, το κόστος κινδύνου προσγειώθηκε στο ιστορικά χαμηλό επίπεδο των 14 μονάδων βάσης, μειωμένο σε σύγκριση με τις 17 μονάδες βάσης το 1ο τρίμηνο 2024

**Αξιοσημείωτη άνοδος δανείων και κεφαλαίων πελατών υπό διαχείριση**

* Δάνεια στα €35 δισ., αυξημένα κατά 16% ετησίως με €1,1 δισ. ενίσχυση το 1ο τρίμηνο 2025, λόγω των επιχειρηματικών δανείων. Η περίμετρος των δανείων Πειραιώς συνδεδεμένων με το Ταμείο Ανάκαμψης και Ανθεκτικότητας διαμορφώνεται σε €2,2 δισ. στο τέλος του 1ου τριμήνου 2025
* Ισχυρό προφίλ ρευστότητας, με €61 δισ. καταθέσεις (+5% ετησίως) και δείκτη κάλυψης ρευστότητας στο 201%
* Τα υπό διαχείριση κεφάλαια πελατών αυξήθηκαν κατά 25% σε ετήσια βάση, στα €12,5 δισ., ξεπερνώντας ήδη τον ετήσιο στόχο των >12,0 δισ., με ώθηση από τα αμοιβαία κεφάλαια (+39% ετησίως), καθώς και τη διαχείριση κεφαλαίων θεσμικών επενδυτών και το private banking

**Δείκτης CET1 με επαρκή αποθέματα πάνω από τον στόχο της διοίκησης**

* Ο pro forma δείκτης CET1 διαμορφώθηκε στο 14,4% και ο συνολικός δείκτης κεφαλαίων στο 19,5%, απορροφώντας την πρόβλεψη για διανομή στους μετόχους του 50% των κερδών, την απόσβεση DTC κατά περίπου €90 εκατ., την ισχυρή αύξηση των δανείων και την επίπτωση από την Βασιλεία IV. Ο δείκτης MREL διαμορφώθηκε στο 28,2% τον Μάρτιο 2025

Δήλωση Διευθύνοντα Συμβούλου

|  |  |  |
| --- | --- | --- |
| «Το παγκόσμιο μακροοικονομικό περιβάλλον εισήλθε το 2025 σε μια περίοδο έντονης μεταβλητότητας. Ωστόσο, η ελληνική οικονομία βρίσκεται σε ισχυρή θέση ώστε να ανταπεξέλθει στις τρέχουσες προκλήσεις. Το 2024 κατέγραψε άνοδο του ΑΕΠ της κατά 2,3%, υπερβαίνοντας σημαντικά τον μέσο όρο του της Ευρωζώνης που διαμορφώθηκε σε 0,9%, παράγοντας πρωτογενές πλεόνασμα 4,8% του ΑΕΠ, πολύ υψηλότερο του στόχου. Η ενίσχυση του ΑΕΠ αναμένεται να διατηρηθεί σε παρόμοιο επίπεδο και το 2025, ενώ η χαμηλή έκθεση των ελληνικών εξαγωγών στις ΗΠΑ υποδηλώνει διαχειρίσιμη επίπτωση από το μέτωπο των δασμών. Είναι επίσης σημαντικό ότι η Ελληνική Δημοκρατία έχει ανακτήσει πλέον την επενδυτική βαθμίδα από όλους τους μεγάλους οίκους αξιολόγησης, εξέλιξη που σηματοδοτεί ένα ακόμη ορόσημο για τη χώρα και τον τραπεζικό τομέα.  Με αυτά τα δεδομένα, η Πειραιώς έκανε δυναμική έναρξη το 2025, με το πρώτο τρίμηνο να καταγράφει σημαντική πρόοδο προς την επίτευξη ή και υπέρβαση των ετήσιων στόχων μας. Κατά το 1ο τρίμηνο, παρουσιάσαμε ένα ακόμη σύνολο ισχυρών οικονομικών αποτελεσμάτων, παράγοντας €0,22 κέρδη ανά μετοχή και 15% απόδοση ιδίων κεφαλαίων. Η Πειραιώς επέτυχε διατηρήσιμη κερδοφορία και ενίσχυση κεφαλαίων, διαφοροποιώντας τις πηγές εσόδων και διαχειριζόμενη πειθαρχημένα το κόστος και συνετά τον πιστωτικό κίνδυνο.  Τα έσοδά μας επέδειξαν ανθεκτικότητα, υποστηριζόμενα από τον τομέα των προμηθειών. Το καθαρό επιτοκιακό περιθώριο διαμορφώθηκε στο 2,4% και τα καθαρά έσοδα από προμήθειες ως προς το ενεργητικό στο 0,8%. Τα καθαρά έσοδα από προμήθειες αυξήθηκαν κυρίως λόγω των χρηματοδοτήσεων, της τραπεζοασφάλισης και της διαχείρισης κεφαλαίων πελατών. Οι προσπάθειές μας για διαφοροποίηση εσόδων αντανακλώνται στον δείκτη προμηθειών προς καθαρά έσοδα, ο οποίος διαμορφώθηκε στο 25%.  Το χαρτοφυλάκιο των δανείων συνέχισε την ισχυρή τάση του 2024, καθώς αυξήθηκε κατά 16% ετησίως ή κατά €1,1 δισ. το 1ο τρίμηνο, με ώθηση από τα δάνεια επιχειρήσεων και με τον δανεισμό ιδιωτών να είναι σχεδόν σταθεροποιημένος. Συνολικά, έχουμε αυξήσει τα δάνειά μας κατά €5 δισ. σε 5 τρίμηνα. Αντίστοιχα, τα υπό διαχείριση κεφάλαια πελατών αυξήθηκαν στα €12,5 δισ., ξεπερνώντας ήδη τον ετήσιο στόχο των >12,0 δισ., με ώθηση κυρίως από τα αμοιβαία κεφάλαια.  Η εστιασμένη προσέγγιση στη λειτουργική αποτελεσματικότητα διαμόρφωσε τον δείκτη δαπανών προς βασικά έσοδα στο 35% κατά το 1ο τρίμηνο. Το κόστος κινδύνου μειώθηκε στο ιστορικά χαμηλό επίπεδο των 35 μονάδων βάσης, ή 14 μονάδων βάσης εξαιρουμένων εξόδων διαχείρισης, αποτέλεσμα της επιτυχούς αντιμετώπισης των εισροών νέων NPE. Ο δείκτης NPE παρέμεινε στο χαμηλό επίπεδο του 2,6% και η κάλυψη των NPE από προβλέψεις διαμορφώθηκε στο 64%.  O δείκτης CET1 ενισχύθηκε στο 14,4%, αυξημένος κατά 70 μονάδες βάσης σε σχέση με την αντίστοιχη περσινή περίοδο, απορροφώντας την πρόβλεψη για διανομή στους μετόχους 50% των κερδών, την απόσβεση €90 εκατ. DTC, την αύξηση των δανείων κατά €1 δισ. στο 1ο τρίμηνο και την επίπτωση από την Βασιλεία IV, η οποία είναι σε ισχύ από τον Ιαν.25.  Η Ετήσια Γενική Συνέλευση των Μετόχων της Πειραιώς ενέκρινε τον Απρίλιο τη διανομή μερίσματος σε μετρητά, ποσού €373 εκατ. ή €0,298 ανά μετοχή, για τη χρήση 2024, το οποίο θα πληρωθεί στις 10 Ιουνίου 2025.  Τέλος, κατά τη διάρκεια του 1ου τριμήνου, συνάψαμε Σύμβαση Αγοραπωλησίας Μετοχών για την εξαγορά του 90,01% της Εθνικής Ασφαλιστικής, κορυφαίας  ασφαλιστική εταιρεία στην Ελλάδα. Η συναλλαγή αναμένεται να διαφοροποιήσει περαιτέρω τις πηγές εσόδων της Πειραιώς, ενισχύοντας τη δημιουργία αξίας για τους μετόχους, ενώ παράλληλα θα συμπληρώσει το εύρος των προϊόντων μας, καλύπτοντας όλο το φάσμα τραπεζικών, ασφαλιστικών και επενδυτικών πελατειακών λύσεων.» |  | **Χρήστος Μεγάλου**  Διευθύνων Σύμβουλος |

|  |  |
| --- | --- |
| |  | | --- | | Χρηματοοικονομικά Στοιχεία | |

|  |  |  |  |
| --- | --- | --- | --- |
| **ΕΠΙΛΕΓΜΕΝΑ ΑΠΟΤΕΛΕΣΜΑΤΑ1 | ΟΜΙΛΟΣ (€ εκατ.)** | **1ο 3μ 2024** | **4ο 3μ 2024** | **1ο 3μ** **2025** |
| Καθαρά Έσοδα Τόκων | 518 | 514 | 481 |
| Καθαρά Έσοδα Προμηθειών 2 | 145 | 167 | 160 |
| Καθαρό Αποτέλεσμα από Χρηματοοικονομικές Συναλλαγές | (4) | 28 | 19 |
| Λοιπά Λειτουργικά Έσοδα (πλέον Εσόδων από Μέρισμα) | (67) | 21 | (10) |
| Σύνολο Λειτουργικών Εξόδων | (202) | (264) | (224) |
| **Κέρδη Προ Φόρων & Προβλέψεων** | **389** | **466** | **425** |
| Κόστος Κινδύνου | (58) | (127) | (35) |
| Οργανικό Κόστος Κινδύνου | (46) | (41) | (35) |
| Λοιπές Προβλέψεις (συμπερ. έσοδα συμμετοχών σε συγγενείς) | (6) | (113) | (8) |
| **Κέρδη / (Ζημίες) Προ Φόρων** | **325** | **226** | **382** |
| **Καθαρά Κέρδη / (Ζημίες)** 3 | **233** | **183** | **282** |
| **Καθαρά Κέρδη Μετόχων** | **233** | **184** | **284** |
| **ΙΣΟΛΟΓΙΣΜΟΣ & ΚΕΦΑΛΑΙΑ ΠΕΛΑΤΩΝ | ΟΜΙΛΟΣ (€ εκατ.)** | **31.03.24** | **31.12.2024** | **31.03.25** |
| Σύνολο Ενεργητικού Προσαρμοσμένο 4 | 77.250 | 79.125 | 78.246 |
| Δάνεια προ Προβλέψεων 5 | 37.198 | 41.425 | 42.106 |
| Εξυπηρετούμενα Ανοίγματα 5 | 29.993 | 33.716 | 34.779 |
| Τιτλοποιήσεις Ηρακλή Υψηλής Εξοφλητικής Προτεραιότητας 5 | 5.903 | 5.722 | 5.656 |
| Μη Εξυπηρετούμενα Ανοίγματα (NPE) 5 | 1.303 | 1.068 | 1.097 |
| Εποχικό δάνειο ΟΠΕΚΕΠΕ | 0 | 919 | 574 |
| Δάνεια μετά από Προβλέψεις, Εποχικώς Προσαρμοσμένα 4,5 | 36.414 | 39.815 | 40.827 |
| Καταθέσεις Πελατών | 58.591 | 62.853 | 61.439 |
| Ενσώματα Ίδια Κεφάλαια | 6.589 | 7.200 | 7.501 |
| Ενσώματα Ίδ. Κεφάλαια ανά Μτχ (€) (προσαρμογή για ίδιες μτχ) | 5,29 | 5,78 | 6,01 |
| Συνολικά Ίδια Κεφάλαια (συμπερ. AT1) | 7.591 | 8.273 | 8.588 |
| Κεφάλαια Πελατών υπό Διαχείριση 6 | 10.037 | 11.440 | 12.521 |
| **ΧΡΗΜΑΤΟΟΙΚΟΝΟΜΙΚΟΙ ΔΕΙΚΤΕΣ | ΟΜΙΛΟΣ** | **1ο 3μ 2024** | **4ο 3μ 2024** | **1ο 3μ** **2025** |
| Κέρδη Ανά Μετοχή (€) (προσαρμοσμένα για την πληρωμή του κουπονιού AT1 και για ίδιες μετοχές) | 0,18 | 0,14 | 0,22 |
| Kαθαρό Επιτοκιακό Περιθώριο | 2,7% | 2,6% | 2,4% |
| Καθαρά Έσοδα Προμηθειών / Καθαρά Έσοδα | 23% | 23% | 25% |
| Δείκτης Κόστους προς Βασικά Έσοδα | 31% | 39% | 35% |
| Οργανικό Κόστος Κινδύνου | 0,5% | 0,4% | 0,4% |
| Εκ του οποίου Κόστος Κινδύνου, εξαιρουμένων προμηθειών διαχείρισης NPE και εξόδων συνθετικών τιτλοποιήσεων | 0,2% | 0,2% | 0,1% |
| Δείκτης NPE | 3,5% | 2,6% | 2,6% |
| Δείκτης Κάλυψης NPE | 60% | 65% | 64% |
| Aπόδοση Eνσώματων Ιδίων Κεφαλαίων (προσαρμοσμένη για την πληρωμή κουπονιού AT1) | 13,6% | 9,6% | 14,7% |
| Δείκτης Βασικών Κύριων Κεφαλαίων (CET1), σε pro forma βάση 7 | 13,7% | 14,7% | 14,4% |
| Συνολικός Δείκτης Κεφαλαίων, σε pro forma βάση 7 | 18,5% | 19,9% | 19,5% |
| **ΕΜΠΟΡΙΚΟΙ ΔΕΙΚΤΕΣ | ΟΜΙΛΟΣ** | **31.03.24** | **31.12.2024** | **31.03.25** |
| Καταστήματα | 391 | 384 | 384 |
| Εργαζόμενοι | 7.884 | 7.734 | 7.745 |
| # Πελάτες (εκατ.) 8 | 4,5 | 4,5 | 4,5 |
| Διαδικτυακές Συναλλαγές e-banking, # Πελατών, μ.ό. (χιλ.) 9 | 860 | 970 | 1.019 |

Χρηματοοικονομικά Στοιχεία (συνέχεια)

1 Τα στοιχεία αποτελεσμάτων παρουσιάζονται σε reported βάση.

2 Τα καθαρά έσοδα προμηθειών περιλαμβάνουν και έσοδα από μη τραπεζικές δραστηριότητες.

3 Παρακάτω παρατίθενται τα έκτακτα στοιχεία που περιλαμβάνονται στα εξομαλυμένα στοιχεία της περιόδου 2024, προκειμένου να διασφαλιστεί η συγκρισιμότητα με τις προηγούμενες περιόδους αναφοράς. Για το 1ο τρίμηνο 2024, τα έκτακτα στοιχεία περιλαμβάνουν -€43 εκατ. που προέρχονται από τη δημόσια διάθεση του 27% των μετοχών της Πειραιώς Financial Holdings από το Ταμείο Χρηματοπιστωτικής Σταθερότητας που καταχωρήθηκαν ως «Λοιπά καθαρά έσοδα/ (έξοδα)», έξοδα από το πρόγραμμα αποχώρησης προσωπικού ύψους €10 εκατ. και €12 εκατ. έξοδα απομειώσεων. Για το 4ο τρίμηνο 2024, τα έκτακτα στοιχεία περιλαμβάνουν €39 εκατ. έξοδα από το πρόγραμμα αποχώρησης προσωπικού, €85 εκατ. έξοδα απομειώσεων από πωλήσεις NPE και €64 εκατ. έξοδα εκκαθάρισης ανακτηθέντων στοιχείων του ενεργητικού που καταχωρήθηκαν ως διακρατούμενα προς πώληση τον Δεκ.24, καθώς και €25 εκατ. έκτακτη πρόβλεψη που αφορά στο πρόγραμμα της κυβέρνησης για τη δωρεά επισκευών/κατασκευής σχολείων. Επιπλέον, για το 2024, τα εξομαλυμένα καθαρά κέρδη ύψους €336 εκατ. και €284εκατ. για το 4ο τρίμηνο 2024 και 1ο τρίμηνο 2025 αντίστοιχα, περιλαμβάνουν επίσης φορολογικό συντελεστή ύψους 29% στα έκτακτα στοιχεία.

4 Τα προσαρμοσμένα στοιχεία ενεργητικού και τα δάνεια μετά από προβλέψεις εποχικώς προσαρμοσμένα για τις 31.12.2024 και 31.03.2025 εξαιρούν το εποχικό δάνειο ΟΠΕΚΕΠΕ.

5 Τα δάνεια προ προβλέψεων, τα εξυπηρετούμενα δάνεια, τα NPE και τα δάνεια μετά από προβλέψεις περιλαμβάνουν δάνεια και απαιτήσεις κατά πελατών που επιμετρώνται στην εύλογη αξία μέσω αποτελεσμάτων. Τα δάνεια προ προβλέψεων περιλαμβάνουν τις ομολογίες του Ελληνικού Σχεδίου Προστασίας Περιουσιακών Στοιχείων υψηλής εξοφλητικής προτεραιότητας.

6 Τα υπό διαχείριση κεφάλαια πελατών περιλαμβάνουν κεφάλαια πελατών ΑΕΔΑΚ, προϊόντα της Τράπεζας Πειραιώς, χρηματιστηριακών υπηρεσιών, και θεματοφυλακής.

7 Οι υπολογισμοί των δεικτών κεφαλαίου σε pro forma βάση αναλύονται στις αντίστοιχες ενότητες των ΕΔΜΑ.

8 Αναφορά σε ενεργούς πελάτες με διενέργεια τουλάχιστον μίας συναλλαγής σε διάστημα των τελευταίων 6 μηνών ή κατοχή κάρτας / καταθετικού λογαριασμού / επενδυτικού προϊόντος στην Τράπεζα >€1χιλ. κατά τους τελευταίους 12 μήνες.

9 Αναφορά στον μέσο αριθμό πελατών που πραγματοποιούν ηλεκτρονικές συναλλαγές μέσω e-banking σε εβδομαδιαία βάση.

Κύρια Σημεία Αποτελεσμάτων

Η άνοδος των δανείων μετριάζει τον αντίκτυπο των χαμηλότερων επιτοκίων. Η δυναμική του 1ου τριμήνου επιβεβαιώνει τον στόχο του 2025 για τα καθαρά έσοδα από τόκους

518

528

530

514

**481**

Καθαρά έσοδα από τόκους εξαιρ. NMD

Κόστος NMD

\* Το κόστος αντιστάθμισης των καταθέσεων πελατών χωρίς λήξη (NMD) αντιστοιχεί σε €10 δισ. συμβάσεις ανταλλαγής επιτοκίων (Interest rate swaps – IRS) τον Μάρτιο 2025

Τα καθαρά έσοδα από τόκους διαμορφώθηκαν σε €481 εκατ. το 1ο τρίμηνο 2025, μειωμένα κατά 6% σε σύγκριση με το προηγούμενο τρίμηνο, κυρίως εξαιτίας των χαμηλότερων επιτοκίων εκτοκισμού του δανειακού χαρτοφυλακίου μετά τις μειώσεις επιτοκίων της ΕΚΤ. Το μέσο Euribor 3 μηνών μειώθηκε κατά 140 μονάδες βάσης από το υψηλότερο σημείο του 4ου τριμήνου του 2023, σε σύγκριση με την μείωση 113 μονάδων βάσης των επιτοκίων των δανείων. Από την άλλη πλευρά, η ενίσχυση των δανειακών υπολοίπων μετρίασε την επίδραση των επιτοκίων, ενώ τα υπόλοιπα καταθέσεων ταμιευτηρίου και όψεως και η χαμηλότερη τιμολόγηση των προθεσμιακών καταθέσεων αναμένεται να μειώσουν το κόστος χρηματοδότησης. Συνολικά, ο δείκτης καθαρού περιθωρίου επιτοκίου υποχώρησε ελαφρώς στο 2,4% το 1ο τρίμηνο, σε ευθυγράμμιση με τον ετήσιο στόχο. Η πορεία των επιμέρους στοιχείων των καθαρών εσόδων από τόκους οδηγεί σε επιβεβαίωση του στόχου των €1,9 δισ. για το 2025.

Καθαρά έσοδα προμηθειών ως ποσοστό των καθαρών εσόδων στο 25%, με το διαφοροποιημένο μοντέλο να επιφέρει αποτελέσματα

167

167

**160**

156

\* Τα καθαρά έσοδα προμηθειών παρουσιάζονται σε επαναλαμβανόμενη βάση και περιλαμβάνουν έσοδα από ενοίκια και μη τραπεζικές δραστηριότητες

Τα καθαρά έσοδα προμηθειών παρουσίασαν ισχυρή επίδοση, καθώς διαμορφώθηκαν στα €160 εκατ. το 1ο τρίμηνο 2025, αυξημένα κατά 10% σε ετήσια βάση, ωθούμενα κυρίως από τις προμήθειες χρηματοδοτήσεων, τα τραπεζοασφαλιστικά προϊόντα, τη διαχείριση κεφαλαίων πελατών και τα έσοδα από μισθώματα. Σε τριμηνιαία βάση τα καθαρά έσοδα προμηθειών υποχώρησαν κατά 5%, εξαιτίας των πρόσφατων κυβερνητικών μέτρων για τις προμήθειες, τα οποία επηρέασαν κυρίως τις μεταφορές κεφαλαίων και τις προμήθειες πληρωμών. Τα καθαρά έσοδα προμηθειών ως ποσοστό του ενεργητικού ανήλθαν σε 0,8% στο τρίμηνο.

Κύρια Σημεία Αποτελεσμάτων (συνέχεια)

Τα λειτουργικά κόστη το 1ο τρίμηνο επιβαρύνθηκαν από φορολογία, δαπάνες προετοιμασίας για την έναρξη λειτουργίας της Snappi και άλλα έξοδα παροχής επιχειρηματικών υπηρεσιών

**224**

225

206

199

193

Λοιπά έξοδα

Δαπάνες προσωπικού

\* Τα λειτουργικά έξοδα απεικονίζονται σε επαναλαμβανόμενη βάση

Τα λειτουργικά έξοδα παρέμειναν σταθερά, στα €224 εκατ. σε σχέση με το προηγούμενο τρίμηνο, σε συγκρίσιμη βάση (εξαιρουμένης επιβάρυνσης €39 εκατ. από δαπάνες οικειοθελούς αποχώρησης προσωπικού το 4ο τρίμηνο 2024), ενώ αυξήθηκαν κατά 11% ετησίως. Οι δαπάνες προσωπικού αυξήθηκαν κατά 9% σε ετήσια βάση στα €99 εκατ. το 1ο τρίμηνο 2025, καθώς συμπεριλήφθηκαν αυξημένες μεταβλητές αμοιβές, ενώ το ανθρώπινο δυναμικό διαμορφώθηκε σε 7.745 εργαζομένους στις 31 Μαρτίου 2025, εκ των οποίων οι 7.368 στην Ελλάδα. Τα γενικά και διοικητικά έξοδα διαμορφώθηκαν στα €94 εκατ., +28% ετησίως, επιβαρυμένα από εμπροσθοβαρείς προβλέψεις φόρων ακίνητης περιουσίας, έξοδα για την έναρξη λειτουργίας της Snappi, και κόστη σχετικά με την υπογραφή της Σύμβασης Αγοραπωλησίας Μετοχών που αφορούν στη συμφωνία για την ασφαλιστική. Τα έξοδα αποσβέσεων παρέμειναν σταθερά σε σύγκριση με το προηγούμενο τρίμηνο, παρότι αυξήθηκαν κατά 9% σε ετήσια βάση, όπως αναμενόταν, λόγω της ωρίμανσης επενδύσεων στον τομέα τεχνολογίας. Συνεπώς, ο δείκτης κόστους προς βασικά έσοδα σε επαναλαμβανόμενη βάση διαμορφώθηκε στο 35% στο 1ο τρίμηνο 2025, σε ευθυγράμμιση με τον ετήσιο στόχο.

Το κόστος κινδύνου σε ιστορικά χαμηλό επίπεδο

54 μ.β.

51 μ.β.

46 μ.β.

35 μ.β.

41 μ.β.

Προμήθειες

Κόστος κινδύνου εξαιρ. προμηθειών

Το 1ο τρίμηνο 2025 οι προβλέψεις δανείων, εξαιρουμένων προμηθειών εξυπηρέτησης NPE και δαπανών συνθετικών τιτλοποιήσεων, παρέμειναν στο ιστορικά χαμηλό επίπεδο των €15 εκατ., σταθερές σε σύγκριση με το προηγούμενο τρίμηνο αλλά και με ένα χρόνο πριν, συνέπεια της συνετούς οργανικής διαχείρισης NPE. Το οργανικό κόστος κινδύνου επί των καθαρών δανείων συμπεριλαμβανομένων προμηθειών διαχείρισης NPE, διαμορφώθηκε στο ιστορικά χαμηλό επίπεδο των 35 μ.β. το 1ο τρίμηνο 2025, από 41 μ.β. το προηγούμενο τρίμηνο και 51 μ.β. ένα χρόνο πριν.

Βασικά Στοιχεία Ισολογισμού

€5 δισ. καθαρή πιστωτική επέκταση σε 5 τρίμηνα, με θετική δυναμική χορηγήσεων σε όλους τους τομείς.

**+€1,1 δισ. κίνηση δανείων μετά από προβλέψεις τριμηνιαίως (+3%)**

Το χαρτοφυλάκιο ενήμερων δανείων αυξήθηκε κατά 3% τριμηνιαίως και 16% ετησίως, στα €34,8 δισ. το 1ο τρίμηνο 2025. Η καθαρή πιστωτική επέκταση προήλθε από τις επιχειρήσεις, με τους κλάδους μεταποίησης και κατασκευών/ακινήτων να κατέχουν το μεγαλύτερο μερίδιο. Από τα €3,2 δισ. εκταμιεύσεων δανείων το 1ο τρίμηνο, τα €1,9 δισ. διοχετεύθηκαν σε μεγάλες επιχειρήσεις, τα €1,1 δισ. σε μικρές και μεσαίες επιχειρήσεις και τα €0,2 δισ. σε ιδιώτες. Τα δάνεια της Πειραιώς σε έργα σχετικά με το Ταμείο Ανάκαμψης και Ανθεκτικότητας (ΤΑΑ) διαμορφώθηκαν σε περίπου €2,2 δισ. από το 2023, τροφοδοτώντας €7 δισ. επενδύσεων.

Καταθέσεις πελατών μειωμένες 2% στο 1ο τρίμηνο λόγω εποχικότητας, με την ανοδική τάση να διατηρείται

### Κίνηση καταθέσεων (€ δισ.)

Οι καταθέσεις πελατών διατηρήθηκαν σε υψηλά επίπεδα καθώς διαμορφώθηκαν στα €61,4 δισ. στο τέλος Μαρτίου 2025, αυξημένες κατά 5% σε ετήσια και μειωμένες κατά 2% σε τριμηνιαία βάση, επηρεασμένες από την εποχικότητα της αρχής του έτους. Συνολικά, η διαφοροποιημένη και σταθερή δομή καταθέσεων του Ομίλου αποτελεί βασικό πλεονέκτημα, με τις καταθέσεις της ευρείας λιανικής βάσης να αποτελούν το 51% του συνόλου των καταθέσεων.

Βασικά Στοιχεία Ισολογισμού (συνέχεια)

Σταθερή ποιότητα ενεργητικού, με τον δείκτη NPE να παραμένει στο ιστορικά χαμηλό επίπεδο του 2,6%

**Δείκτης**

**Κάλυψης NPE** (%)

**NPE** (%)



**NPE** (€δισ.)

Ο δείκτης NPE παρέμεινε στο επίπεδο του προηγούμενο τριμήνου, στο 2,6%, σε σύγκριση με 3,5% ένα χρόνο πριν, εξαιτίας της οργανικής βελτίωσης των NPEs, με την κάλυψη NPE να αυξάνεται στο 64%, ενισχυμένη κατά 4 ποσοστιαίες μονάδες ετησίως. Τα NPE του Ομίλου διαμορφώθηκαν στα €1,1 δισ. στο τέλος Μαρτίου 2025, σε σύγκριση με €1,3 δισ. ένα χρόνο πριν.

Ισχυρό προφίλ ρευστότητας

**LCR** (%)

Ο δείκτης ενσωματώνει την επίδραση από τις εποχικές εκροές καταθέσεων

**TLTRO**

(€δισ.)

66%

61%

63%

**LDR** (%)

Ο δείκτης κάλυψης ρευστότητας (LCR) του Ομίλου Πειραιώς διαμορφώθηκε στο εξαιρετικά ικανοποιητικό επίπεδο του 201% στο τέλος Μαρτίου 2025, ενώ το ισχυρό προφίλ ρευστότητας του Ομίλου αντικατοπτρίζεται και στον δείκτη δανείων μετά από προβλέψεις προς καταθέσεις, ο οποίος διαμορφώθηκε στο 66% στο τέλος Μαρτίου 2025.

Κεφαλαιακή Θέση

Η ισχυρή οργανική δημιουργία κεφαλαίου συνεχίζεται

Εξέλιξη CET1 κεφαλαίου για το 1ο τρίμηνο 2025 (%)

**+0,2% οργανική παραγωγή κεφαλαίου**

ποσοστό διανομής  
στο 50%

€1,1δισ. επίδραση  
στα RWA

\* Για τον Μάρ.25, ο κεφαλαιακός δείκτης CET1 ενσωματώνει €258 εκατ. σωρευτική μείωση για την κάλυψη NPE calendar provision shortfall που σχετίζεται με κρατικά εγγυημένα ανοίγματα λογιστικής αξίας μετά από προβλέψεις €0,5 δισ. Οι δείκτες κεφαλαιακής επάρκειας CET1 παρουσιάζονται σε pro forma βάση (ορισμοί στην ενότητα των ΕΔΜΑ). Ο δείκτης αναφοράς CET1 διαμορφώθηκε σε 14,2% τον Μάρ.25, 14,5% τον Δεκ.25, και 13,2% τον Δεκ.23

Ο δείκτης κεφαλαιακής επάρκειας Common Equity Tier 1 (CET1) του Ομίλου διαμορφώθηκε στο 14,2% στο τέλος Μαρτίου 2025, έναντι 14,5% το προηγούμενο τρίμηνο και 13,6% τον Μάρτιο 2024, απορροφώντας την πρόβλεψη για διανομή στους μετόχους 50%, την απόσβεση περίπου €90 εκατ. DTC, την αύξηση των δανείων κατά €1 δισ., και την επίπτωση από την Βασιλεία IV. Ο συνολικός δείκτης κεφαλαίων διαμορφώθηκε στο 19,2%, υψηλότερα από τις συνολικές κεφαλαιακές απαιτήσεις, αλλά και από τις εποπτικές κατευθύνσεις. Σε pro forma επίπεδο για την ελάφρυνση σταθμισμένων ως προς τον κίνδυνο στοιχείων ενεργητικού (RWA) από τις πωλήσεις NPE που θα ολοκληρωθούν την επόμενη περίοδο, καθώς και των ανακτηθέντων στοιχείων ενεργητικού που ταξινομήθηκαν ως διακρατούμενα προς πώληση, ο δείκτης CET1 διαμορφώθηκε στο 14,4% και ο συνολικός δείκτης κεφαλαίων στο 19,5%.

**Περισσότερες πληροφορίες για τα οικονομικά μεγέθη και τους χρηματοοικονομικούς δείκτες του Ομίλου Πειραιώς περιλαμβάνονται στην παρουσίαση των** [**Οικονομικών Αποτελεσμάτων 1ου Τριμήνου 202**](https://www.piraeusholdings.gr/el/investors/financials/financial-results-categories#2022|1)**5 και στις Χρηματοοικονομικές Καταστάσεις του 1ου Τριμήνου 2025 που αναμένεται να είναι διαθέσιμες** [**στην ιστοσελίδα της εταιρείας**](https://www.piraeusholdings.gr/en/investors/financials/financial-statements) **στις 6 Μαΐου 2025.**

Επιχειρηματικές εξελίξεις Ομίλου

**Η Τράπεζα Πειραιώς εξαγοράζει την Εθνική Ασφαλιστική από το CVC**

Τον Μάρτιο 2025, η Τράπεζα Πειραιώς («Πειραιώς») προχώρησε στη σύναψη Σύμβασης Αγοραπωλησίας Μετοχών (εφεξής «Σύμβαση») για την εξαγορά του 90,01% στη μητρική εταιρεία της Εθνικής Ασφαλιστικής (η «Συναλλαγή») από το CVC Capital Partners Fund VII. Σύμφωνα με την υπογεγραμμένη Σύμβαση, το τίμημα για τη συναλλαγή ανέρχεται σε €600 εκατ. σε μετρητά, επί τη βάσει συμμετοχής 100%.

Η Συναλλαγή αναμένεται να διαφοροποιήσει περαιτέρω τις πηγές εσόδων της Πειραιώς, ενισχύοντας τη δημιουργία αξίας για τους μετόχους, ενώ θα συμπληρώσει το εύρος των προϊόντων μας, καλύπτοντας όλο το φάσμα τραπεζικών, ασφαλιστικών και επενδυτικών πελατειακών λύσεων.

Η Συναλλαγή αυξάνει τα Κέρδη ανά Μετοχή κατά περίπου 5% και την Απόδοση Ενσώματων Ιδίων Κεφαλαίων κατά περίπου μία ποσοστιαία μονάδα, αυξάνει την παραγωγή προμηθειών σε επίπεδο εφάμιλλο της διεθνούς αγοράς, διατηρώντας παράλληλα την ανταγωνιστικότητα της αποτελεσματικότητας του λειτουργικού κόστους.

Με βάση τα παραπάνω, και συμπεριλαμβανομένης της υπόθεσης για ετήσια διανομή 50% από τα κέρδη του 2025 και εφεξής, η proforma συνολική κεφαλαιακή θέση της Πειραιώς εκτιμάται σε περίπου 18,5% για το 2025, ενώ αναμένεται να φθάσει περίπου σε επίπεδο 19,5% έως το 2027 και περίπου 20% έως το 2028. Η επίπτωση αυτή μεταφράζεται σε δείκτη κεφαλαιακής επάρκειας με ασφαλές απόθεμα έναντι της σύστασης Πυλώνα 2 περίπου 250 μονάδων βάσης το 2025, το οποίο αναμένεται να ξεπεράσει τις 300 μονάδες βάσης ως το 2027 και να προσεγγίσει τις 400 μονάδες βάσης ως το 2028. Καθ' όλη τη διάρκεια της περιόδου, ο δείκτης CET1 της Πειραιώς αναμένεται να διατηρηθεί σε επίπεδο 13% και πάνω.

Η Πειραιώς προτίθεται να επιτύχει την ταξινόμησή της ως Xρηματοοικονομικού Oμίλου (Financial Conglomerate, FICO) και να επιδιώξει την εφαρμογή του εποπτικού μηχανισμού του άρθρου 49 του κανονισμού CRR, σε σχέση με την εποπτική μεταχείριση της σκοπούμενης συμμετοχής της στο μετοχικό κεφάλαιο της Εθνικής Ασφαλιστικής (κοινώς αναφερόμενου ως Danish Compromise), η οποία, εάν επιτευχθεί, θα ενισχύσει περαιτέρω το CET1 κεφαλαιακό δείκτη κατά περίπου 50 μονάδες βάσης.

Η Εθνική Ασφαλιστική είναι κορυφαία ασφαλιστική εταιρεία στην Ελλάδα, η οποία καλύπτει όλο το φάσμα των ασφαλιστικών προϊόντων, με μερίδιο αγοράς περίπου 14,6% και με άνω των €0,85 δισ. Μικτά Εγγεγραμμένα Ασφάλιστρα ("GWP"), το 2024. Το δίκτυο της Εθνικής Ασφαλιστικής εκτείνεται σε όλη την Ελλάδα και αποτελείται από ιδιόκτητα γραφεία του δικτύου πωλήσεων και ασφαλιστικούς πράκτορες εταιρικού δικτύου, καθώς και συνεργαζόμενα ασφαλιστικά πρακτορεία και μεσίτες ασφαλίσεων. Τα Μικτά Εγγεγραμμένα Ασφάλιστρα που παράγονται από τα προαναφερθέντα κανάλια παραγωγής αποτελούν τη μεγάλη πλειοψηφία της συνολικής παραγωγής της Εθνικής Ασφαλιστικής, ενώ το υπόλοιπο προέρχεται από τραπεζοασφαλιστικές δραστηριότητες. Η Συναλλαγή υπόκειται στις εγκρίσεις των αρμόδιων εποπτικών αρχών.

**Πρόγραμμα Μετασχηματισμού**

**Piraeus FX – Online συνάλλαγμα για εταιρικούς πελάτες**

Στο πλαίσιο της συνεχούς αναβάθμισης των ψηφιακών υπηρεσιών προς τους εταιρικούς πελάτες μας, **η νέα πλατφόρμα Piraeus FX** είναι πλέον διαθέσιμη μέσω του Piraeus e-banking. Οι εταιρικοί πελάτες μπορούν πλέον να πραγματοποιούν online πράξεις μετατροπής συναλλάγματος για ποσά άνω των €15.000, 24 ώρες το 24ωρο, τις εργάσιμες ημέρες, χωρίς καμία εμπλοκή καταστήματος και με άμεση ενημέρωση των λογαριασμών τους. Επιπλέον, παρέχεται η δυνατότητα καταχώρησης ανοιχτών εντολών μετατροπής συναλλάγματος με συγκεκριμένη τιμή στόχο.

Επιχειρηματικές εξελίξεις Ομίλου

**Νέες ασφαλιστικές προτάσεις**

Η Τράπεζα Πειραιώς ενισχύει τη γκάμα των ασφαλιστικών της προϊόντων, προσφέροντας καινοτόμες λύσεις για την κάλυψη των σύγχρονων αναγκών των πελατών της. Παρουσιάστηκε το νέο, καινοτόμο πρόγραμμα ασφάλισης κατοικίδιων **ERGO My Pet**, μια ιδέα που ξεχώρισε μέσα από τον διαγωνισμό εργαζομένων **Idea Box** της Τράπεζας και προσφέρει ολοκληρωμένη κάλυψη για κατοικίδια ζώα, σε συνεργασία με δίκτυο συμβεβλημένων κτηνιάτρων και κλινικών σε Αττική και Θεσσαλονίκη, με πρόβλεψη και για επείγοντα περιστατικά.

Παράλληλα, το πρόγραμμα υγείας **Focus on You** της **NN Hellas**, σχεδιασμένο αποκλειστικά για τους πελάτες της Τράπεζας, είναι πλέον διαθέσιμο για online αγορά μέσω του Piraeus e-banking και του Piraeus app, προσφέροντας άμεση και εύκολη πρόσβαση σε πρωτοβάθμιες υπηρεσίες υγείας και πρόληψης μέσω συνεργαζόμενου δικτύου, χωρίς περιορισμούς ηλικίας ή ιατρικού ιστορικού.

Οι προτάσεις αυτές είναι σε ευθυγράμμιση με τη στρατηγική της Τράπεζας για πελατοκεντρική προσέγγιση και ψηφιακή ενσωμάτωση.

**H δύναμη των Advanced Analytics & AI στην υπηρεσία του πελάτη**

Με την αξιοποίηση Advanced Analytics και Τεχνητής Νοημοσύνης (AI):

* Ενισχύουμε την προσωποποιημένη επικοινωνία με τους πελάτες Λιανικής Τραπεζικής μέσω της ανάπτυξης νέου μοντέλου πρόβλεψης της συνολικής αξίας πελάτη (**Customer Lifetime Value**). Το μοντέλο θα αξιοποιηθεί για την παροχή στοχευμένης εξυπηρέτησης και για την αποτελεσματικότερη αξιοποίηση εμπορικών ευκαιριών.
* Οι Relationship Managers μπορούν να προτείνουν πιο στοχευμένα προϊόντα και υπηρεσίες στους επιχειρηματικούς πελάτες, την κατάλληλη στιγμή, αξιοποιώντας τις προτάσεις «**Νext product to buy**», συνοδευόμενες από χρήσιμες πληροφορίες όπως τον Δείκτη Οικονομικής Προστιθέμενης Αξίας (Economic Value Added, «EVA») και τη δυνητική βελτίωσή του, και άλλα σχετικά δεδομένα που ενισχύουν τη λήψη εμπορικών αποφάσεων.

**Νέα στρατηγική επένδυση της Πειραιώς, στη βρετανική wealth-tech Moneybox**

Η Τράπεζα Πειραιώς Α.Ε. («Πειραιώς») επένδυσε στο Moneybox, μέσω του Apis Growth Fund III Ltd (Mars), ενός οχήματος ειδικού σκοπού που διαχειρίζεται η APIS Partners LLP. Η Mars είναι ο δεύτερος μεγαλύτερος επενδυτής στο Moneybox μετά τη Fidelity.

Η Πειραιώς επένδυσε $25 εκατ. στη Mars, διασφαλίζοντας έμμεσα μερίδιο 3,4% στο Moneybox, με προοπτική επίτευξης ελκυστικών αποδόσεων σε επίπεδο high-teens, πολύ χαμηλή αρχική κεφαλαιακή απαίτηση, ενώ αποκτά πρόσβαση σε υψηλή τεχνογνωσία προϊόντων αποτελεσματικής διαχείρισης διαθεσίμων.

Το Moneybox αποτελεί μία από τις ταχύτερα αναπτυσσόμενες και με θετικές αξιολογήσεις τεχνολογικές εταιρείες διαχείρισης διαθεσίμων στο Ηνωμένο Βασίλειο, με ηγετικό ρόλο ως πάροχος ψηφιακών καταθετικών λογαριασμών, με καινοτόμο τεχνολογία και ολοκληρωμένο πακέτο προϊοντικών λύσεων με στο Ηνωμένο Βασίλειο. Μέσω της καινοτόμου τεχνολογίας που αναπτύχθηκε εσωτερικά στην εταιρεία, προσφέρει μια φιλική προς το χρήστη πλατφόρμα για στρατηγικές διαχείρισης πλούτου, η οποία είναι προσβάσιμη από το ευρύ κοινό.

Η πλατφόρμα εξυπηρετεί πάνω από 1,7 εκατομμύρια πελάτες (κυρίως νέους επαγγελματίες) και διαχειρίζεται περίπου £12 δισ. κεφάλαια πελατών (στοιχεία Δεκεμβρίου 2024). Το Moneybox είναι η μόνη επενδυτική πλατφόρμα που παρέχει ένα ολοκληρωμένο πακέτο λύσεων σε πελάτες λιανικής τραπεζικής στο Ηνωμένο Βασίλειο, με διαθέσιμα προς επένδυση κεφάλαια μεταξύ £ 0-10χιλ. με πολύ χαμηλό κόστος.

Μέσω της επένδυσης στο Moneybox, η Πειραιώς στοχεύει σε ικανοποιητικές αποδόσεις για τους μετόχους της, ενώ παράλληλα αφομοιώνει τις διεθνείς αποταμιευτικές και επενδυτικές τάσεις της αγοράς, μέσω ψηφιακών καναλιών.

Επιχειρηματικές εξελίξεις Ομίλου

**Piraeus brainy: η νέα Robo-Advisory επενδυτική υπηρεσία από την Πειραιώς Securities**

Η Piraeus Securities εγκαινιάζει την καινοτόμο υπηρεσία Piraeus brainy. Πρόκειται για μια πρωτοποριακή και εύχρηστη ψηφιακή εφαρμογή που προσφέρει, για επενδύσεις από €1.000, αυτοματοποιημένα επενδυτικές λύσεις προσαρμοσμένες στο προφίλ του κάθε πελάτη. Το Piraeus brainy δεν αυτοματοποιεί απλώς τη διαδικασία διαμόρφωσης του αρχικού χαρτοφυλακίου, αλλά προβαίνει σε ανακατανομές τίτλων με βάση τα κριτήρια που έχει θέσει ο πελάτης, παρέχοντας 24/7 συνεχή ενημέρωση στην οθόνη του κινητού ή του υπολογιστή, με δυναμικά διαγράμματα για την απόδοση και αναλυτική πληροφόρηση για κάθε συναλλαγή. Η Robo Advisory τεχνολογία εξοικονομεί χρόνο και επιτρέπει τη λήψη αποφάσεων με βάση τα δεδομένα των αγορών και όχι υποκειμενικά κριτήρια. Το Piraeus brainy είναι απλό, προσιτό και εύκολο στη χρήση, με το AI Chatbot να απαντά σε όλες τις απορίες των επενδυτών, δίνοντας σε όλους μια προσωπική ψηφιακή εμπειρία στον κόσμο των επενδύσεων, με την αρωγή της ομάδας της Piraeus Securities.

**Η Πειραιώς Asset Management καταγράφει νέα ιστορικά υψηλά μεγέθη**

Η Πειραιώς Asset Management ΑΕΔΑΚ καταγράφει νέα ιστορικά υψηλά μεγέθη με συνολικά €6,7 δισ. κεφάλαια υπό διαχείριση σε αμοιβαία κεφάλαια και χαρτοφυλάκια διαχείρισης θεσμικών και ιδιωτών πελατών. Ειδικά στον κλάδο των αμοιβαίων κεφαλαίων κατατάσσεται στην 2η θέση της ελληνικής αγοράς με κεφάλαια υπό διαχείριση €5,1 δισ. και μερίδιο αγοράς 21,4%. Για το 1ο τρίμηνο του 2025 καταγράφει τις υψηλότερες καθαρές εισροές (net sales) σε αμοιβαία κεφάλαια της ελληνικής αγοράς ύψους περίπου €550 εκατ., συνεχίζοντας την εντυπωσιακή πορεία των τελευταίων ετών.

Πιστοληπτικές Αξιολογήσεις

|  |  |  |  |  |  |  |  |
| --- | --- | --- | --- | --- | --- | --- | --- |
|  | Ελληνική Δημοκρατία Πιστοληπτική Αξιολόγηση |  | Τράπεζα Πειραιώς Μακροπρόθεσμη Αξιολόγηση |  | Τράπεζα Πειραιώς Προοπτικές |  | Τράπεζα Πειραιώς Υψηλής Εξασφάλισης |
| 18 Μαρτίου 2025 | Ba1 |  | Baa2 |  | Σταθερές |  | Baa2 |
|  |  |  |  |  |  |  |  |
| 31 Ιανουαρίου 2025 | BBB |  | BB+ |  | Σταθερές |  | BB+ |
|  |  |  |  |  |  |  |  |
| 01 Απριλίου 2025 | BBB- |  | BB+ |  | Θετικές |  | BB+ |
|  |  |  |  |  |  |  |  |
| 01 Απριλίου 2025 | BBB low |  | BΒΒ |  | Σταθερές |  | BΒB |

Η αξιολόγηση Moody's αναφέρεται σε αξιολόγηση μακροπρόθεσμων καταθέσεων. Οι ημερομηνίες αναφέρονται στην ημερομηνία της τελευταίας δημοσιευμένης έκθεσης για την Πειραιώς

Βιώσιμη ανάπτυξη

**Η Πειραιώς στη λίστα των Financial Times “Europe’s Climate Leaders” για πέντε συνεχόμενα έτη**

Η Πειραιώς συγκαταλέγεται για πέμπτη συνεχόμενη χρονιά στη λίστα των Financial Times, "Europe’s Climate Leaders 2025", μεταξύ 600 ευρωπαϊκών εταιρειών. Η διάκριση αποτελεί αποτέλεσμα της μείωσης των εκπομπών αερίων του θερμοκηπίου και της ανάληψης ουσιαστικών δράσεων αναφορικά με την κλιματική αλλαγή. Η κατάταξη επικεντρώνεται κυρίως σε ευρωπαϊκές επιχειρήσεις οι οποίες έχουν επιτύχει τη μεγαλύτερη μείωση ανθρακικού αποτυπώματος καθώς και έχουν εκπονήσει σημαντική δράση ως προς την κλιματική αλλαγή.

Η Πειραιώς αποτελεί τη μόνη ελληνική εταιρεία που επέτυχε να ενταχθεί στη λίστα των FT για πέντε συνεχόμενα έτη. Η συμπερίληψη εστιάζει στη μείωση εκπομπών Co2 στις κατηγορίες Scope 1 και Scope 2, προερχόμενες από τις ίδιες λειτουργίες της εταιρείας και της ενέργειας που κατανάλωσε κατά την περίοδο 2018-2023. Άλλοι παράγοντες ελήφθησαν επίσης υπόψιν, όπως η διαφάνεια και η διάθεση πληροφοριών που σχετίζονται με τις εκπομπές ρύπων Scope 3 (έμμεσες εκπομπές από την εφοδιαστική αλυσίδα της εταιρείας), η μείωση εκπομπών σε απόλυτη κλίμακα στις κατηγορίες Scope 1 και Scope 2, και η συμμετοχή στο διεθνή δείκτη CDP (Carbon Disclosure Action) και στο πλαίσιο της πρωτοβουλίας Science Based Targets (SBTi).

Σύμφωνα με τα αποτελέσματα των Financial Times, η Πειραιώς κατάφερε να επιτύχει μείωση των άμεσων εκπομπών (Scope 1) και έμμεσων εκπομπών που σχετίζονται με την κατανάλωση ηλεκτρικής ενέργειας (Scope 2) κατά 48,9% την περίοδο 2018-2023, καθώς και μείωση της έντασης των εκπομπών Scope 1 και Scope 2 (τόνοι ισοδύναμων εκπομπών διοξειδίου του άνθρακα ανά €1 εκατ. εσόδων) κατά 18,4% την ίδια περίοδο.

Η Πειραιώς, αναγνωρίζοντας τις μεταβολές που μπορεί να προκαλέσει η κλιματική αλλαγή στις τοπικές κοινωνίες και οικονομίες, έχει θεσπίσει πολιτικές, αναλαμβάνει δράσεις και θέτει στόχους βιωσιμότητας. Με σαφές επιχειρηματικό σχέδιο, εκπαιδευμένο ανθρώπινο δυναμικό και στρατηγική συνεργασίας με πελάτες και επενδυτές, η Πειραιώς προσφέρει λύσεις φιλοδοξώντας να αποτελέσει μια αξιόπιστη τράπεζα στην Ελλάδα, με θετικό αντίκτυπο στην κοινωνία, την οικονομία και το περιβάλλον.

Εναλλακτικοί Δείκτες Μέτρησης Απόδοσης (ΕΔΜΑ)

Δείκτης CET1, σε pro forma βάση (ποσοστό, %)

Ο εποπτικός δείκτης κεφαλαιακής επάρκειας (CET1) όπως ορίζεται στον Κανονισμό (ΕΕ) Νο 575/2013, σε pro forma βάση. Για τον Μάρτιο 2024 διαμορφώνεται με την ελάφρυνση των σταθμισμένων ως προς τον κίνδυνο στοιχείων ενεργητικού (Risk Weighted Assets, «RWA») των NPE χαρτοφυλακίων που ταξινομήθηκαν ως διακρατούμενα προς πώληση («ΔΠΠ») στις 31 Μαρτίου 2024 και για τον Μάρτιο 2025, με την ελάφρυνση των RWA των NPE χαρτοφυλακίων και χαρτοφυλακίου ανακτηθέντων στοιχείων του ενεργητικού που ταξινομήθηκαν ως διακρατούμενα προς πώληση στις 31 Μαρτίου 2025. Από τον Σεπτέμβριο 2024, ο δείκτης υπολογίζεται λαμβάνοντας υπόψη συγκεκριμένες εποπτικές προσαρμογές σύμφωνα με το άρθρο 3 της CRR και τις προσδοκίες των εποπτικών αρχών (συμπεριλαμβανομένων των NPE / «Addendum calendar shortfall», που σχετίζονται επίσης με ανοίγματα που φέρουν την εγγύηση του Ελληνικού Δημοσίου).

Σημασία χρήσης: Εποπτικός δείκτης κεφαλαιακής θέσης

|  |  |  |  |
| --- | --- | --- | --- |
|  |  | Μάρτιος 2025 | Μάρτιος 2024 |
|  | CET1 (€ εκατ.) | 5.064 | 4.494 |
| / | RWAs (€ εκατ.) | 35.182 | 32.856 |
| **=** | **Δείκτης CET1, pro forma** | **14,4%** | **13,7%** |

Κόστος Κινδύνου, οργανικό (ποσοστό, %)

Οργανικά έξοδα απομειώσεων: Zημίες/ (αναστροφές) απομείωσης δανείων και απαιτήσεων κατά πελατών στο αποσβεσμένο κόστος, μείον (-) Zημίες/ (αναστροφές) απομείωσης δανείων και απαιτήσεων κατά πελατών στο αποσβεσμένο κόστος που αφορούν σε τιτλοποιήσεις και πωλήσεις NPE, προς (/) δάνεια μετά από προβλέψεις εποχικώς προσαρμοσμένα (όπως ορίζονται παρακάτω).

Δάνεια μετά από προβλέψεις εποχικώς προσαρμοσμένα: Δάνεια και απαιτήσεις κατά πελατών στο αποσβεσμένο κόστος, πλέον (+) δάνεια και απαιτήσεις κατά πελατών που αποτιμώνται στην εύλογη αξία μέσω αποτελεσμάτων, μείον (-) εποχικό δάνειο ΟΠΕΚΕΠΕ αξίας € 574 εκατ. στις 31 Μαρτίου 2025 και € 0 εκατ. στις 31 Μαρτίου 2024. Το εποχικό δάνειο ΟΠΕΚΕΠΕ αφορά σε δανειοδότηση που παρέχεται σε δικαιούχους επιδοτήσεων από τον ΟΠΕΚΕΠΕ, οργανισμό του Δημοσίου με στόχο την έγκαιρη διανομή των επιδοτήσεων της ΕΕ στους Έλληνες αγρότες.

Σημασία χρήσης: Δείκτης ποιότητας ενεργητικού

|  |  |  |  |
| --- | --- | --- | --- |
|  |  | 1ο 3μ 2025 | 1ο 3μ 2024 |
|  | Zημίες/ (αναστροφές) απομείωσης  (€ εκατ.) | 35 | 58 |
| - | Zημίες/ (αναστροφές) απομείωσης τιτλοποιήσεων / πωλήσεων NPE (€ εκατ.)[[1]](#footnote-1) | 0 | 12 |
| = | Οργανικά έξοδα απομειώσεων, σε ετησιοποιημένη βάση  (€ εκατ.) | 141 | 184 |
| / | Δάνεια μετά από προβλέψεις εποχικώς προσαρμοσμένα (€ εκατ.) | 40.827 | 36.414 |
| **=** | **Κόστος κινδύνου, οργανικό** | **0,35%** | **0,51%** |

Εναλλακτικοί Δείκτες Μέτρησης Απόδοσης (ΕΔΜΑ)

Δείκτης κόστους προς βασικά έσοδα (ποσοστό, %)

Ο δείκτης κόστους προς βασικά έσοδα ορίζεται ως ο λόγος των λειτουργικών εξόδων, προς (/) τα βασικά έσοδα.

Βασικά έσοδα: Καθαρά έσοδα τόκων, συν (+) καθαρά έσοδα από προμήθειες, συν (+) έσοδα από μη τραπεζικές δραστηριότητες.

Σημασία χρήσης: Δείκτης αποτελεσματικότητας

|  |  |  |  |
| --- | --- | --- | --- |
|  |  | 1ο 3μ 2025 | 1ο 3μ 2024 |
|  | Λειτουργικά έξοδα (€ εκατ.) | 224 | 202 |
| / | Βασικά έσοδα (€ εκατ.) | 641 | 663 |
| **=** | **Δείκτης κόστους προς βασικά έσοδα** | **35%** | **31%** |

Κέρδη ανά μετοχή, προσαρμοσμένα για την πληρωμή  
κουπονιού AT1 (€)

Τα κέρδη ανά μετοχή ορίζονται ως ο λόγος των καθαρών κερδών μετόχων προσαρμοσμένων για την πληρωμή κουπονιού AT1 για την περίοδο, προς (/) το σύνολο του αριθμού μετοχών σε κυκλοφορία στο τέλος της περιόδου προσαρμοσμένων ως προς τις ίδιες διακρατούμενες μετοχές στο τέλος της περίοδου.

Σημασία χρήσης: Δείκτης κερδοφορίας

|  |  |  |  |
| --- | --- | --- | --- |
|  |  | 1ο 3μ 2025 | 1ο 3μ 2024 |
|  | Καθαρά κέρδη μετόχων (€ εκατ.) | 284 | 233 |
| - | Πληρωμή κουπονιού AT1 (€ εκατ.) | 13 | 13 |
| / | Σύνολο μετοχών (εκατ.) | 1.247 | 1.246 |
| **=** | **Κέρδη ανά μετοχή** | **0,22** | **0,18** |

Δείκτης κάλυψης ρευστότητας (LCR) (ποσοστό, %)

Ο δείκτης κάλυψης ρευστότητας όπως ορίζεται από την Οδηγία (Ε.Ε.) Νο 2015/61 (τροποποιήθηκε από την Οδηγία (Ε.Ε.) Νο 2018/1620) είναι το ποσό του αποθέματος μη χρησιμοποιηθέντων ως κάλυμμα άντλησης χρηματοδότησης υψηλής ποιότητας ρευστοποιήσιμων στοιχείων ενεργητικού που κατέχει ένα πιστωτικό ίδρυμα, προς (/) τις προβλεπόμενες καθαρές ταμειακές εκροές, ώστε το πιστωτικό ίδρυμα να επιβιώσει σε ένα σενάριο ακραίων καταστάσεων διάρκειας ενός μήνα.

Σημασία χρήσης: Εποπτικός δείκτης ρευστότητας

Εναλλακτικοί Δείκτες Μέτρησης Απόδοσης (ΕΔΜΑ)

|  |  |  |  |
| --- | --- | --- | --- |
|  |  | Μάρτιος 2025 | Μάρτιος 2024 |
|  | Ρευστοποιήσιμα στοιχεία ενεργητικού υψηλής ποιότητας (€ εκατ.) | 18.865 | 21.664 |
| / | Σύνολο προβλεπόμενων καθαρών ταμειακών εκροών - επόμενες 30 ημερολ. ημέρες (€ εκατ.) | 9.405 | 8.973 |
| **=** | **LCR** | **201%** | **241%** |

Δείκτης δανείων προς καταθέσεις (LDR) (ποσοστό, %)

Ο δείκτης των δανείων προς καταθέσεις ορίζεται ως ο λόγος των δανείων μετά από προβλέψεις εποχικώς προσαρμοσμένα προς (/) Καταθέσεις. Οι καταθέσεις αντιστοιχούν στη γραμμή Οικονομικών Καταστάσεων «Υποχρεώσεις προς πελάτες».

Σημασία χρήσης: Δείκτης ρευστότητας

|  |  |  |  |
| --- | --- | --- | --- |
|  |  | Μάρτιος 2025 | Μάρτιος 2024 |
|  | Δάνεια μετά από προβλέψεις εποχικώς προσαρμοσμένα (€ εκατ.) | 40.827 | 36.414 |
| / | Καταθέσεις (€ εκατ.) | 61.439 | 58.591 |
| **=** | **Δείκτης δανείων προς καταθέσεις (LDR)** | **66,5%** | **62,1%** |

Καθαρά έσοδα προμηθειών / Ενεργητικό (ποσοστό, %)

Τα καθαρά έσοδα προμηθειών προς (/) μέσος όρος προσαρμοσμένου ενεργητικού όπως ορίζεται παρακάτω (μέσος όρος του 1ου τριμήνου 2025 και του 4ου τριμήνου 2024 για το 1ο τρίμηνο 2025 και μέσος όρος του 1ου 3μήνου 2024 και του 4ου τριμήνου 2023 για το 1ο τρίμηνο 2024).

Kαθαρά έσοδα προμηθειών: Καθαρά έσοδα προμηθειών, συν (+) έσοδα από μη τραπεζικές δραστηριότητες.

Σημασία χρήσης: Δείκτης κερδοφορίας

|  |  |  |  |
| --- | --- | --- | --- |
|  |  | 1ο 3μ 2025 | 1ο 3μ 2024 |
|  | Καθαρά έσοδα προμηθειών, σε ετησιοποιημένη βάση (€ εκατ.) | 160\*4 = 639 | 145\*4 = 581 |
| / | Προσαρμοσμένο ενεργητικό, μ.ό. 2 περιόδων (€ εκατ.) | 78.685 | 76.375 |
| **=** | **Καθαρά έσοδα προμηθειών / Ενεργητικό** | **0,81%** | **0,76%** |

Εναλλακτικοί Δείκτες Μέτρησης Απόδοσης (ΕΔΜΑ)

Καθαρά έσοδα προμηθειών / Καθαρά έσοδα (ποσοστό, %)

Καθαρά έσοδα προμηθειών (όπως ορίστηκε ανωτέρω) προς (/) σύνολο καθαρών εσόδων.

Σημασία χρήσης: Δείκτης κερδοφορίας

|  |  |  |  |
| --- | --- | --- | --- |
|  |  | 1ο 3μ 2025 | 1ο 3μ 2024 |
|  | Καθαρά έσοδα προμηθειών (€ εκατ.) | 160 | 145 |
| / | Σύνολο καθαρών εσόδων (€ εκατ.) | 649 | 635 |
| **=** | **Καθαρά έσοδα προμηθειών /Καθαρά έσοδα** | **25%** | **23%** |

Καθαρό επιτοκιακό περιθώριο (ποσοστό, %)

Καθαρά έσοδα από τόκους σε ετησιοποιημένη βάση, προς (/) μέσος όρος προσαρμοσμένου ενεργητικού όπως ορίζεται παρακάτω (μέσος όρος του 1ου τριμήνου 2025 και του 4ου τριμήνου 2024 για το 1ο τρίμηνο 2025 και μέσος όρος του 1ου 3μήνου 2024 και του 4ου τριμήνου 2023 για το 1ο τρίμηνο 2024).

Σημασία χρήσης: Δείκτης κερδοφορίας

|  |  |  |  |
| --- | --- | --- | --- |
|  |  | 1ο 3μ 2025 | 1ο 3μ 2024 |
|  | Καθαρά έσοδα από τόκους, σε ετησιοποιημένη βάση (€ εκατ.) | 481\*4 = 1.924 | `518\*4 = 2.071 |
| / | Προσαρμοσμένο ενεργητικό, μ.ό. 2 περιόδων (€ εκατ.) | 78.685 | 76.375 |
| **=** | **Καθαρό περιθώριο επιτοκίου** | **2,44%** | **2,71%** |

Δείκτης κάλυψης μη εξυπηρετούμενων ανοιγμάτων (NPE) από Αναμενόμενες Πιστωτικές Ζημίες (ποσοστό, %)

Ο δείκτης κάλυψης NPE από αναμενόμενες πιστωτικές ζημίες (ΑΠΖ) ορίζεται ως ο λόγος των ΑΠΖ στο αποσβεσμένο κόστος προς (/) τα NPE.

Τα NPE είναι πιστοδοτικά ανοίγματα εντός ισολογισμού προ ΑΠΖ, στα οποία περιλαμβάνονται: (α) δάνεια που επιμετρώνται στο αποσβεσμένο κόστος και ταξινομούνται στο Στάδιο 3, (β) χρηματοοικονομικά μέσα που αγοράστηκαν ή δημιουργήθηκαν όντας απομειωμένα (Purchased or originated credit impaired / «POCI») που επιμετρώνται στο αποσβεσμένο κόστος και εξακολουθούν να είναι απομειωμένα κατά τη λήξη της περιόδου αναφοράς, (γ) δάνεια και απαιτήσεις κατά πελατών που επιμετρώνται υποχρεωτικά στην εύλογη αξία μέσω των αποτελεσμάτων, τα οποία είναι απομειωμένα κατά τη λήξη της περιόδου αναφοράς.

Σημασία χρήσης: Δείκτης ποιότητας ενεργητικού – πιστωτικού κινδύνου

Εναλλακτικοί Δείκτες Μέτρησης Απόδοσης (ΕΔΜΑ)

|  |  |  |  |
| --- | --- | --- | --- |
|  |  | 1ο 3μ 2025 | 1ο 3μ 2024 |
|  | ΑΠΖ (€ εκατ.) | 705 | 784 |
| / | NPE (€ εκατ.) | 1.097 | 1.303 |
| **=** | **Δείκτης κάλυψης NPE από ΑΠΖ** | **64,2%** | **60,2%** |

Δείκτης μη εξυπηρετούμενων ανοιγμάτων (NPE) (ποσοστό, %)

Ο δείκτης NPE υπολογίζεται ως ο λόγος των NPE προς (/) τα δάνεια προ προβλέψεων και προσαρμογών Purchase Price Allocation, PPA.

Δάνεια προ προβλέψεων / Δάνεια πελατών: Δάνεια μετά από προβλέψεις (όπως ορίζονται στους ΕΔΜΑ), πλέον (+) ΑΠΖ για ζημίες απομειώσεων, και προσαρμογών PPA. Τα NPE δεν περιλαμβάνουν κρατικά εγγυημένα ανοίγματα, τα οποία καταχωρούνται στα «Λοιπά στοιχεία ενεργητικού» ή ανοίγματα μη απομειωμένης πιστωτικής αξίας.

Σημασία χρήσης: Δείκτης ποιότητας ενεργητικού – πιστωτικού κινδύνου

|  |  |  |  |
| --- | --- | --- | --- |
|  |  | 1ο 3μ 2025 | 1ο 3μ 2024 |
|  | NPE (€ εκατ.) | 1.097 | 1.303 |
| / | Δάνεια προ προβλέψεων (€ εκατ.) | 42.106 | 37.198 |
| **=** | **Δείκτης NPE** | **2,6%** | **3,5%** |

Απόδοση ενσώματων ιδίων κεφαλαίων, προσαρμοσμένη για την πληρωμή κουπονιού AT1 (RoaTBV) (ποσοστό, %)

Η απόδοση ενσώματων ιδίων κεφαλαίων, προσαρμοσμένη για την πληρωμή κουπονιού ΑΤ1 (RoaTBV) ορίζεται ως ο λόγος των καθαρών κερδών αναλογούντων στους μετόχους της μετρικής, σε ετησιοποιημένη βάση, εξαιρούμενης (-) της πληρωμής κουπονιού ΑΤ1 σε ετησιοποιημένη βάση, προς (/) τα ενσώματα ίδια κεφάλαια (όπως ορίζονται κάτωθι), ως ο μέσος όρος των 2 περιόδων (μέσος όρος του 1ου τριμήνου 2025 και του 4ου τριμήνου 2024 για το 1ο τρίμηνο 2025 και ο μέσος όρος του 1ου τριμήνου 2024 και του 4ου τριμήνου 2023 για το 1ο τρίμηνο 2024).

Σημασία χρήσης: Δείκτης απόδοσης

|  |  |  |  |
| --- | --- | --- | --- |
|  |  | 1ο 3μ 2025 | 1ο 3μ 2024 |
|  | Καθαρά κέρδη,  σε ετησιοποιημένη βάση (€ εκατ.) | 284\*4 = 1.135 | 233\*4 = 933 |
| - | Πληρωμή κουπονιού AT1,  σε ετησιοποιημένη βάση (€ εκατ.) | 52,5 | 52,5 |
| / | Ενσώματα ίδια κεφάλαια, μ.ό. 2 περιόδων (€ εκατ.) | 7.351 | 6.470 |
| **=** | **RoaTBV** | **14,7%** | **13,6%** |

Εναλλακτικοί Δείκτες Μέτρησης Απόδοσης (ΕΔΜΑ)

Ενσώματα ίδια κεφάλαια (εκατ. €)

Ενσώματα ίδια κεφάλαια: Ίδια κεφάλαια αναλογούντα στους μετόχους της μητρικής, εξαιρουμένων (-) άλλων μέσων ιδίου κεφαλαίου, ήτοι Additional Tier 1 (AT1, Πρόσθετο κεφάλαιο Κατηγορίας 1) και (-) άυλων περιουσιακών στοιχείων.

Σημασία χρήσης: Δείκτης απόδοσης

|  |  |  |  |
| --- | --- | --- | --- |
|  |  | Μάρτιος 2025 | Μάρτιος 2024 |
|  | Ίδια κεφάλαια αναλογούντα στους μετόχους της μητρικής | 8.517 | 7.535 |
| - | Άλλα μέσα ιδίου κεφαλαίου (AT1) | 600 | 600 |
| - | Άυλα περιουσιακά στοιχεία | 416 | 346 |
| **=** | **Ενσώματα ίδια κεφάλαια** | **7.501** | **6.589** |

Σύνολο προσαρμοσμένου ενεργητικού (εκατ. €)

Σύνολο ενεργητικού, εξαιρουμένων (-) του εποχικού δανείου ΟΠΕΚΕΠΕ και (-) των στοιχείων ενεργητικού από διακοπτόμενες δραστηριότητες.

Σημασία χρήσης: Τυπική τραπεζική ορολογία

|  |  |  |  |
| --- | --- | --- | --- |
|  |  | Μάρτιος 2025 | Μάρτιος 2024 |
|  | Σύνολο Ενεργητικού | 78.820 | 77.250 |
| - | ΟΠΕΚΕΠΕ | 574 | 0 |
| - | Διακοπτόμενες δραστηριότητες | 0 | 0 |
| **=** | **Σύνολο προσαρμοσμένου ενεργητικού** | **78.246** | **77.250** |

Δείκτης συνόλου κεφαλαιακής επάρκειας, σε pro forma βάση (ποσοστό, %)

Ο συνολικός δείκτης κεφαλαιακής επάρκειας όπως ορίζεται στον Κανονισμό (ΕΕ) Νο 575/2013, σε pro forma βάση. Για τον Μάρτιο 2024 διαμορφώνεται με την ελάφρυνση των σταθμισμένων ως προς τον κίνδυνο στοιχείων ενεργητικού (Risk Weighted Assets, «RWA») των NPE χαρτοφυλακίων που ταξινομήθηκαν ως διακρατούμενα προς πώληση («ΔΠΠ») στις 31 Μαρτίου 2024 και για τον Μάρτιο 2025, με την ελάφρυνση των RWA των NPE χαρτοφυλακίων και χαρτοφυλακίου ανακτηθέντων στοιχείων του ενεργητικού που ταξινομήθηκαν ως διακρατούμενα προς πώληση στις 31 Μαρτίου 2025. Από τον Σεπτέμβριο 2024, ο δείκτης υπολογίζεται λαμβάνοντας υπόψη συγκεκριμένες εποπτικές προσαρμογές σύμφωνα με το άρθρο 3 της CRR και τις προσδοκίες των εποπτικών αρχών (συμπεριλαμβανομένων των NPE / «Addendum calendar shortfall», που σχετίζονται επίσης με ανοίγματα που φέρουν την εγγύηση του Ελληνικού Δημοσίου).

Σημασία χρήσης: Εποπτικός δείκτης κεφαλαιακής θέσης

Εναλλακτικοί Δείκτες Μέτρησης Απόδοσης (ΕΔΜΑ)

|  |  |  |  |
| --- | --- | --- | --- |
|  |  | Μάρτιος 2025 | Μάρτιος 2024 |
|  | Σύνολο κεφαλαίου (€ εκατ.) | 6.855 | 6.085 |
| / | RWAs (€ εκατ.) | 35.182 | 32.856 |
| **=** | **Συνολικός δείκτης κεφαλαιακής επάρκειας, pro forma** | **19,5%** | **18,5%** |

|  |
| --- |
| Δήλωση Αποποίησης Ευθύνης |

**Γενικά**

Αυτή η παρουσίαση που αφορά την Πειραιώς Financial Holdings Α.Ε. (πρώην Τράπεζα Πειραιώς Α.Ε.) και τις θυγατρικές και συνδεδεμένες επιχειρήσεις της (ο «Όμιλος» ή «Εμείς»), τα επιχειρηματικά περιουσιακά στοιχεία, τη στρατηγική και τις δραστηριότητές της είναι αποκλειστικά για σκοπούς πληροφόρησης. Αναφορές στην «Εταιρία», «Τράπεζα Πειραιώς», «Τράπεζα Πειραιώς Α.Ε.» ή στην «Τράπεζα» πρέπει να θεωρούνται και να εκλαμβάνονται ως αναφορές στην Πειραιώς Financial Holdings A.Ε. (πρώην Τράπεζα Πειραιώς Α.Ε.) τόσο για το χρονικό διάστημα πριν όσο και μετά την ολοκλήρωση της απόσχισης στις 30 Δεκεμβρίου 2020, οπότε οι βασικές τραπεζικές δραστηριότητες της πρώην Τράπεζας Πειραιώς Ανώνυμη Εταιρεία εισφέρθηκαν στο νεοσυσταθέν πιστωτικό ίδρυμα, δηλαδή στην «Τράπεζα Πειραιώς Ανώνυμη Εταιρεία» (η «Διάσπαση»), στο βαθμό που δεν προβλέπεται άλλως ή δεν συνάγεται διαφορετικά από τα συμφραζόμενα, συμπεριλαμβανομένου, μεταξύ άλλων, του πλαισίου των σχετικών αναφορών στην οντότητα που λειτουργεί ως πιστωτικό ίδρυμα και ασκεί τις βασικές τραπεζικές δραστηριότητες του Ομίλου (στην οποία περίπτωση τέτοιες αναφορές θα πρέπει να εκλαμβάνονται ως αναφορές (α) στην πρώην Τράπεζα Πειραιώς Ανώνυμη Εταιρεία (πλέον Πειραιώς Financial Holdings Α.Ε.) για το χρονικό διάστημα πριν τις 30 Δεκεμβρίου 2020 και (β) στην νεοσυσταθείσα τραπεζική οντότητα, την Τράπεζα Πειραιώς Ανώνυμη Εταιρία για το χρονικό διάστημα από 31 Δεκεμβρίου 2020 και έπειτα).

Οι πληροφορίες που παρέχονται σε αυτήν την παρουσίαση δεν αποτελούν προσφορά για πώληση ή πρόσκληση για προσφορά αγοράς ή αποτελούν βάση για αξιολογήσεις και δεν αποτελούν επενδυτικές, νομικές, λογιστικές, ρυθμιστικές, φορολογικές ή άλλες συμβουλές και δεν λαμβάνουν υπόψη τους στόχους σας ή τη νομική, λογιστική, κανονιστική, φορολογική ή οικονομική κατάσταση ή ιδιαίτερες ανάγκες. Καμία εκπροσώπηση, εγγύηση ή δέσμευση δεν γίνεται και δεν επιτρέπεται να βασιστείτε για οποιοδήποτε σκοπό στις πληροφορίες που περιέχονται σε αυτή την παρουσίαση για τη λήψη οποιασδήποτε επενδυτικής απόφασης σε σχέση με οποιαδήποτε μορφή τίτλου που εκδίδεται από την Εταιρεία ή τις θυγατρικές ή συνδεδεμένες επιχειρήσεις της ή για οποιοδήποτε άλλη συναλλαγή. Είστε αποκλειστικά υπεύθυνοι για τη διαμόρφωση των δικών σας απόψεων και συμπερασμάτων για τέτοια θέματα και για τη δική σας ανεξάρτητη αξιολόγηση της Εταιρείας/Ομίλου. Είστε αποκλειστικά υπεύθυνοι για την αναζήτηση ανεξάρτητων επαγγελματικών συμβουλών σε σχέση με την Εταιρεία/Όμιλο και θα πρέπει να συμβουλευτείτε τους δικούς σας συμβούλους σχετικά με τις νομικές, φορολογικές, επιχειρηματικές, οικονομικές και συναφείς πτυχές και/ή τις συνέπειες οποιασδήποτε επενδυτικής απόφασης. Καμία ευθύνη δεν φέρει κανένα πρόσωπο για οποιαδήποτε από τις πληροφορίες ή για οποιαδήποτε ενέργεια ληφθεί από εσάς ή οποιονδήποτε από τους εργαζόμενους, υπαλλήλους, αντιπροσώπους ή συνεργάτες σας με βάση αυτές τις πληροφορίες.

Η παρούσα παρουσίαση δεν αποσκοπεί να παρουσιάσει μια ολοκληρωμένη εικόνα και καμία εγγυητική δήλωση, εγγύηση ή δέσμευση δεν παρέχεται από την παρούσα ούτε από κανένα άλλο πρόσωπο όσον αφορά την πληρότητα, την ακρίβεια ή την αμεροληψία της πληροφόρησης που περιέχεται στην παρούσα παρουσίαση και δεν θα πρέπει να βασίζεται κανείς σε αυτή. Οι πληροφορίες σε αυτήν την παρουσίαση (συμπεριλαμβανομένων των δεδομένων αγοράς και των στατιστικών πληροφοριών) έχουν ληφθεί από διάφορες πηγές (συμπεριλαμβανομένων πηγών τρίτων) και δεν έχουν επαληθευτεί ανεξάρτητα. Η Εταιρεία δεν εγγυάται την ακρίβεια ή την πληρότητα αυτών των πληροφοριών. Όλες οι προβλέψεις, οι αποτιμήσεις και οι στατιστικές αναλύσεις παρέχονται μόνο για ενημερωτικούς σκοπούς. Μπορεί να βασίζονται σε υποκειμενικές εκτιμήσεις και υποθέσεις και μπορεί να χρησιμοποιούν μία από τις εναλλακτικές μεθοδολογίες που παράγουν διαφορετικά αποτελέσματα και στον βαθμό που βασίζονται σε ιστορικές πληροφορίες, δεν θα πρέπει να βασίζονται σε αυτές ως ακριβή πρόβλεψη της μελλοντικής απόδοσης.

Η Εταιρία/ ο Όμιλος, οι χρηματοοικονομικοί και άλλοι σύμβουλοί τους, καθώς και τα οικεία μέλη των διοικητικών συμβουλίων, οι υπάλληλοι, εργαζόμενοι, αντιπρόσωποι και εκπρόσωποι, ρητά αποποιούνται οποιασδήποτε ευθύνης που τυχόν προκύψει εξ αφορμής της παρούσας παρουσίασης και τυχόν σφαλμάτων που περιέχονται σε αυτήν ή/και παραλείψεων αυτής ή από τυχόν χρήση της παρουσίασης ή των περιεχομένων της ή καθ' οιονδήποτε άλλο τρόπο, και δεν αποδέχονται καμία ευθύνη για τυχόν ζημία, ανεξαρτήτως του λόγου για τον οποίο αυτή προέκυψε, είτε άμεση είτε έμμεση, απορρέουσα από την χρήση της πληροφόρησης της παρούσας παρουσίασης ή σε σχέση με αυτήν. Ούτε η Εταιρία/ο Όμιλος ούτε οποιοδήποτε άλλο πρόσωπο παρέχει οποιαδήποτε δέσμευση ή τελεί υπό οποιαδήποτε υποχρέωση να επικαιροποιήσει οποιαδήποτε πληροφορία που περιέχεται σε αυτήν την παρουσίαση, περιλαμβανομένων των μελλοντικών προβολών, για γεγονότα ή περιστάσεις που προκύπτουν μεταγενέστερα της ημερομηνίας της παρουσίασης. Κάθε παραλήπτης αναγνωρίζει ότι ούτε αυτός ούτε η Εταιρία/ο Όμιλος αποσκοπούν στο να υπέχει η Εταιρία ιδιαίτερα καθήκοντα επιμέλειας ή φροντίδας των συμφερόντων του θεατή ή παραλήπτη, της διοίκησης, των μετόχων, των πιστωτών του ή άλλου προσώπου και ότι ρητά δεν αποδέχεται την οποιαδήποτε τέτοια σχέση και συμφωνεί ότι είναι αυτός μόνος αρμόδιος να λαμβάνει κατά τρόπο ανεξάρτητο τις αποφάσεις του όσον αφορά την Εταιρία/τον Όμιλο καθώς και για οποιοδήποτε άλλο θέμα που άπτεται αυτού του εγγράφου.

**Εμπιστευτικότητα**

Για τους σκοπούς της παρούσας προειδοποίησης, στην παρουσίαση αυτή πρέπει να θεωρηθεί ότι το περιεχόμενό της συμπεριλαμβάνει τυχόν προφορικά σχόλια ή παρουσιάσεις και τυχόν συνεδρίες όπου τίθενται ερωτήσεις και δίδονται απαντήσεις. Παρακολουθώντας μια συνάντηση στην οποία πραγματοποιείται η παρουσίαση ή με άλλο τρόπο προβολή ή πρόσβαση στην παρουσίαση, είτε ζωντανή είτε ηχογραφημένη, θεωρείται ότι έχετε συμφωνήσει με τους ακόλουθους όρους, προϋποθέσεις και περιορισμούς, καθώς και ότι έχετε αναγνωρίσει ότι κατανοείτε τις νομικές και ρυθμιστικές κυρώσεις που συνδέονται με την κακή χρήση, γνωστοποίηση ή ακατάλληλη διάθεση της παρουσίασης ή οποιασδήποτε πληροφορίας που εμπεριέχεται σε αυτήν. Αναγνωρίζετε επίσης ότι, στην περίπτωση που η παρούσα διαβιβαστεί και παραληφθεί ηλεκτρονικά, αυτή είναι εμπιστευτική και σκοπείται να δοθεί μόνον σε εσάς και συμφωνείτε ότι δεν θα προωθήσετε, αντιγράψετε, αποθηκεύσετε ή δημοσιεύσετε την ηλεκτρονική διαβίβαση ή την παρουσίαση σε κανένα άλλο πρόσωπο.

**Μελλοντικές** **προβολές και οικονομικές** **προβλέψεις**

Ορισμένες πληροφορίες ή δηλώσεις που περιλαμβάνονται σε αυτήν την παρουσίαση ή έγιναν σε συναντήσεις και δεν αποτελούν ιστορικά στοιχεία, περιλαμβανομένων, ενδεικτικά, οποιωνδήποτε αναφορών στις οποίες προηγούνται, ακολουθούν ή περιλαμβάνονται λέξεις ή φράσεις όπως «στόχοι», «πεποιθήσεις», «προσδοκίες», «σκοποί», «προθέσεις», «πιθανό», «προσδοκά», «θα», «θα μπορούσε», «δυνητικός», «σχέδιο», «έχει σχεδιαστεί για να» ή συναφείς εκφράσεις ή το αντίθετο τους, αποτελούν μελλοντικές προβολές μολονότι δεν ταυτοποιούνται ως τέτοιες ρητά.

Στα παραδείγματα μελλοντικών προβολών μπορεί να συγκαταλέγονται, μεταξύ άλλων δηλώσεις που αφορούν την στρατηγική της Εταιρίας/του Ομίλου, των σχεδίων, των σκοπών, των στόχων, των επιχειρηματικών δραστηριοτήτων και των προοπτικών τους, των πολιτικών, οικονομικών και άλλων συνθηκών που ισχύουν στην Ελλάδα ή αλλού, της χρηματοοικονομικής κατάστασης της Εταιρίας/του Ομίλου, των αποτελεσμάτων χρήσης, της ρευστότητας, των κεφαλαιακών πόρων και των κεφαλαιακών εξόδων και της εξέλιξης των αγορών, καθώς και του αναμενόμενου κόστους από αποταμιεύσεις και συνεργασίες, όπως επίσης και την πρόθεση και τις πεποιθήσεις της Εταιρίας/Ομίλου και/ή της διοίκησης και των διευθυντικών στελεχών της αναφορικά με τα παραπάνω. Οι μελλοντικές προβολές και οι οικονομικές προβλέψεις δεν είναι εγγυήσεις μελλοντικής απόδοσης και περιέχουν πολλούς γνωστούς και άγνωστους κινδύνους, αβεβαιότητες, γενικές και ειδικές και υποθέσεις που είναι δύσκολο να προβλεφθούν και βρίσκονται εκτός ελέγχου της Εταιρίας/του Ομίλου.

Έχουμε βασίσει αυτές τις παραδοχές σε πληροφορίες που είναι επί του παρόντος διαθέσιμες σε εμάς κατά την ημερομηνία που γίνονται οι προβολές, και στην περίπτωση που οποιαδήποτε εξ αυτών των παραδοχών αποδειχθεί εσφαλμένη, τα πραγματικά αποτελέσματα πιθανόν να αποκλίνουν ουσιωδώς από αυτά που εκφράζονται σε αυτές τις μελλοντικές προβολές. Παρότι δεν γνωρίζουμε τον αντίκτυπο που πιθανά τέτοιες διαφοροποιήσεις να έχουν στην επιχειρηματική μας δραστηριότητα, εάν υπάρξουν τέτοιες διαφοροποιήσεις, τα μελλοντικά μας λειτουργικά αποτελέσματα και η χρηματοοικονομική μας κατάσταση θα μπορούσαν να επηρεαστούν ουσιωδώς με δυσμενή τρόπο. Επομένως, δεν πρέπει να βασίζεστε υπέρμετρα στις μελλοντικές προβολές μας και τις οικονομικές προβλέψεις.

Αυτή η παρουσίαση περιλαμβάνει επίσης ορισμένους μελλοντικούς επιχειρηματικούς και οικονομικούς στόχους. Οι στόχοι έχουν προετοιμαστεί από τη διοίκηση καλή τη πίστη, με βάση ορισμένες παραδοχές που η διοίκηση πιστεύει ότι είναι εύλογες. Ωστόσο, δεν μπορεί να υπάρξει βεβαιότητα ότι τα γεγονότα στα οποία βασίζονται οι υποθέσεις δεν θα αλλάξουν και, κατά συνέπεια, η ικανότητά μας να επιτύχουμε αυτούς τους στόχους μπορεί να επηρεαστεί από έναν αριθμό αλλαγών και κινδύνων, οι οποίοι είναι πέρα από τον έλεγχό μας και ορισμένοι από τους οποίους θα μπορούσαν να έχουν άμεσο αντίκτυπο στα κέρδη ή/και στην οικονομική μας θέση. Δεν γίνεται καμία αντιπροσώπευση ως προς το εύλογο των υποθέσεων που έγιναν σε αυτήν την παρουσίαση ή την ακρίβεια ή την πληρότητα οποιασδήποτε μοντελοποίησης, ανάλυσης σεναρίου ή εκ των υστέρων δοκιμών. Δεν αναλαμβάνουμε καμία υποχρέωση να ενημερώσουμε αυτούς τους στόχους και διατηρούμε το δικαίωμα να αλλάζουμε τους στόχους μας κατά καιρούς καθώς ανταποκρινόμαστε σε πραγματικές λειτουργικές, οικονομικές και άλλες μακροοικονομικές συνθήκες.

Η Εταιρία/ο Όμιλος έχει περιλάβει ορισμένους μη σύμφωνους με τα ΔΛΠ χρηματοοικονομικούς δείκτες μέτρησης σε αυτήν την παρουσίαση. Τέτοιου είδους μετρήσεις είναι πιθανό να μην μπορούν να συγκριθούν με άλλες έτερων εταιριών. Αναφορές σε τέτοιους μη σύμφωνους με τα ΔΛΠ χρηματοοικονομικούς δείκτες μέτρησης θα πρέπει να εξετάζονται επιπλέον των σύμφωνων με τα ΔΛΠ χρηματοοικονομικών δεικτών μέτρησης αλλά δεν πρέπει να θεωρούνται ως υποκατάστατο για τα αποτελέσματα που παρουσιάζονται σύμφωνα με τα ΔΛΠ.

**Ενημέρωση Επενδυτών**

Αμερικής 4, 105 64 Αθήνα

Τηλ. : (+30 ) 210 3335818

Bloomberg: TPEIR GA | Reuters: BOPr.AT

ISIN: GRS014003032

investor\_relations@piraeusholdings.gr

www.piraeusholdings.gr

1. [↑](#footnote-ref-1)